**Мавзу 13. Ахборот кутубхона фондини моделлаштириш**

**Режа:**

1**.** Тасниф модели.

2.Математик модель.

3.Библиографик модель.

4.Структура модели.

**Тавсия этиладиган адабиётлар:**

1. Ахборот-кутубхона фаолияти тўғрисида: Ўзбекистон Республикасининг Қонуни: № ЎРҚ - 280. 2011 й. 13 апр. // Халқ сўзи.- 2011.- 14 апр.

2. Ахборотлаштириш тўғрисида: Ўзбекистон Республикасининг Қонуни: 560 - ИИ –сон. 2003 й. 11 дек. // Халқ сўзи.- 2003.- 12 дек.

3. Йўлдошев Э. Кутубхона фондини ташкил қилиш. Т., 2002. 95

4. Столяров Ю. Библиотечний фонд. М., 1991.- 271 б.

5. Кутубхона фондлари. Т.: Ўқитувчи. 1986. 341 б.

6. Кутубхона тарихий ўзгаришлар даврида: “Бетгерхонлик-2007” тўплами материаллари.- Т.: А.Навоий ном. Миллий к-наси нашриёти, 2008. - 218 б.

7. Йўлдошев Э, Рахимова, Ҳужжат фондлари. - Т., 2004. 152 б.

Мустақилликка эришгандан сўнг барча соҳаларда бўлгани каби кутубхоначиликда, жумладан, кутубхона фондини ташкил этиш соҳасида ҳам катта ўзгаришлар кеча бошлади. Бир томондан бозор иқтисоди шароитида нашр қилинадиган китоблар ҳам ўзининг ўқувчисига эга бўлиши керакки, уни етказиб беришда кутуб- хоналарнинг ахборот ишлари ҳам катта аҳамиятга эга. Акс ҳолда китоб ва унинг ўқилиши пасайиши мумкин ва натижада жамият катта моддий ва маънавий зарар кўради.

Шунинг учун кутубхона фондини моделлаштириш юқоридаги ва бошқа бир неча масалаларни аниқлашда, ёритиб беришда кутубхоначига катта ёрдам беради. Моделлаштиришнинг аҳамияти шундаки, у фонднинг изчил ва самарали ишлашини таъминлайди.

Кутубхона фондини яхши ташкил қилишнинг илмий асосларидан бири уни моделлаштиришдир. Модель ўзининг оддийлиги ва аниқлиги билан олинган объектни ўрганишни енгиллаштириб беради.

Кутубхоначи моделни ишлаб чиқар экан, ўзига хос ўзгаришлар киритилишига мосланган конструкция ясайди ва ҳали бунёдга келмаган тизимни ўргана бошлайди. Ўзи ясамоқчи бўлган моделнинг характеристикасини тузади, шароитни аниқлайди, хизмат қилиш жараёнларини ишлаб чиқади. Сўнгра ўз кутубхонасига мос келадиган самарадор моделни вужудга келтиради.

Кутубхонада мавжуд бўлган фондга реал моделни, ҳали мавжуд бўлмаган кутубхонага эса идеал моделни ишлаш мумкин. Бундан ташқари моделларни хилма-хил оралиқ фондни хусусияти, характери ўрганилиб, ундан қандай натижа чиқиши аниқланади. Ушбу натижа яхши чиқиши учун шу хусусият ёки характер ўзгартирилади.

Шунинг учун идеал моделни тузишдан олдин кутубхона фонди иммитацияли моделлаштирилади, сўнгра келгусида ишлатиладиган ҳақиқий модель ясалади.

Модель ва моделлаштириладиган объект ўртасида ички боғланиш бўлмаса ҳам моделни саосий белгиларидан бири оригиналга ўхшашлигидир. Ўхшашликни 100% га етказиш анча мушкул. Модель кутубхона фондининг ҳамма томонларини ҳисобга олган бўлиши мумкин, лекин уни амалга ошириш анча қийин бўлади. Модель оддий ва кўргазмали бўлиши мумкин, лекин у фонднинг ҳамма томонларини ҳисобга олмаслиги ҳам мумкин.

Шунинг учун биринчи навбатда модель тузаётганда унинг имконият даражасини аниқлаш лозим. Моделлаштиришда маълумотлар ёзма тавсиф сифатида, гарафик (график модель), формулалар сифатида бери- лиши мумкин. Кутубхоначи ўз олдига қўйган вазифасига қараб моделларнинг хоҳлаган хилини танлаб олади.

Агар бирор бўлим ёки умуман кутубхона фонди қандай оптимал бўлиши, қайси ҳолатда, қанча нусха китоб олиши мумкинлиги, қанча китобни ҳисобга олиш ва қанча чиқариб ташлаш кераклигини билмоқ- чи бўлсак, унда математик моделдан фойдаланган маъқул.

Натижада, шу биргина фонд бир неча моделларда комплекс ифода этилади. Модель кутубхона фондининг моҳиятини, мазмунини қанча- лик чуқур ифодаласа, у шунча кўпроқ яшайди, лекин қанча бўл- масин вақти-вақти билан уларни ислоҳ қилиб, янгилаб боришга тўғри келади.

Кутубхона фонди моделини тузиш бир неча босқичдан иборат. Бошланғич даврда фонднинг миқдори ва таркиби, ундан фойдаланиш, талабга жавоб бериш каби маълумотлар йиғилиб таҳлил қилинади. Бунда фонд паспорти ишлатилади. Иккинчи босқичда олинган маълумотларга таяниб фонднинг ривожланиш тенденцияси аниқланади. Бу ҳолат маълум вақт ичида қанча китоб олиш мумкинлигини белгилаб беради. Фонднинг умумий ва хусусий параметрлари, яъни умумий фонд, бў- лимларидаги китоблар, китоб билан таъминлаш, айланиши ва ҳоказо малу-мотлар математик моделда акс этади.

Учинчи босқичда фонднинг структура модели тузилади, яъни тематик-типологик бутлаш режаси вужудга келади. Тузилган моделнинг лойиҳаси кутубхона кенгаши ва раҳбари томонидан тасдиқланиб, тўртинчи босқишда у ҳақиқий ҳужжатга айланади. Бешинчи босқичда алоҳида моделлар асосида бир соҳага оид фонд ёки регионал фонднинг ягона йиғма моделини вужудга келтириш мумкин, яъни кутубхона- лар фондини бутлашнинг ягона муассасалараро режасини тузиш мум- кин. Масалан: Хоразм, Жиззах вилояти ва ҳоказо. Керак бўлса кел- гусида фонддан фойдаланишга қараб бу моделларга жорий ўзгар- тиришлар киритиш мумкин.

**Ёзма** ёки **тавсиф модели.** Ушбумоделнинг вазифаси фондни шакллантириш тенденцияси, мақсади ҳақида маълумот беришдир, яъни кутубхона жойлашган жой характеристикаси, китобхонлар таркиби ва тала- би, кутубхонанинг келгусида ривожлантирилиши, китобларни танлаш ҳақи-

даги методик тавсияларни ҳисобга олиш.

Фонд билан ишлаш унга паспорт тузишдан бошланади. Паспортда фонд ҳақидаги асосий маълумотлар жойлашади:Фонднинг номи ва жой- лашган жойи, тарихи, ҳозирги таркиби, структураси ва ҳажми, китоб олиш манбаи, янгиланиш даражаси, китобларни жойлаштириш тизими, сақлаш, каталогларда тавсиф этилиши, фойдаланиш ҳолати, текшириш даврлари ва ҳоказолар.

Юқоридагиларга асосланиб фонд ва унинг бўлимларини ҳозирги аҳволини аниқлаб, сўнг келажаги белгилаб берилади. Фонднинг келажагини аниқлаётганда унга таъсир этадиган объектив омилларни ҳисобга олиш лозим:

1. Демографик, маданий, ишлаб чиқариш, социал вазиятларнинг

ўзгариши ва китобхонларнинг талаблари.

1. Нашриёт ва китоб савдосидаги ўзгаришлар.
2. Китобга қўйиладиган нарх-навонинг ўзгариши.
3. Бошқа ташкилот кутубхоналари, кооператив ва кутубхоналар

фаолияти.

1. Кутубхонадан фойдаланиш вақти, миқдори ва таркиби.

Кутубхона фонди моделини тузишда аввало кутубхона олдида

турган вазифалардан келиб чиқади. Бу вазифалар давлат, халқ хўжалиги, кутубхоначилик ишининг ривожланишидан, китоб ва ахборот ишлари аҳволидан кутубхона Низомидан, шу жойда жойлашган ташкилот ва муассасалар фаолиятидан келиб чиқади.Юқоридаги омиллар кутубхонанинг йўналишига мос китоблар билан тўлдиришга ёрдам беради. Қўшимча мавзудаги китоблар бошқа кутубхоналар фондини ҳисобга олиш натижасида аниқланади.

Моделни яратишда китобхон талабини ҳам ҳисобга олиш лозим.Бунда унинг касби, мутахасислиги, ёши, қизиқиши аҳамиятлидир, чунки улар қайси темадаги жанрдаги, турли хилдаги китоблар кераклигини белгилаб беради. Бу ерда фонд билан ишловчи ходим китобхонни қайси талаблари умумий, қайсилари хусусий ёки жуда кераклигини аниқлайди, чунки ушбу талаблар нечта нусха китоб олишни белгилаб беради. Баъзи талаблар эса бошқа кутубхоналар ҳисобига қондирилишимумкин.

**Ёзма моделд**а кўпроқ сўраладиган мавзулар, китоб типи ва хиллари, нусхаси, кутубхона фондининг белгилари, умумий таркиби ва ҳажми аниқланади.

**Математик модель** фонд миқдори ҳақида тасаввур беради. Бунда ҳисоблаш техникаси жуда муҳим. Ҳар бир кутубхона фонди ўзига хос катталикка ва тузилишига эга бўлиши мумкин. Буни ҳисоблашда оддий арифметик формуладан ва олий математика формуласидан

фойдаланилади. (В.М. Мотилев, А.Г. Раэв). Бизда кутубхонанинг биринчи, яъни дастлабки фонди қишлоқ ва техника кутубхонаси учун 2000, шаҳар кутубхонаси учун 5000 жилд қилиб белгиланган.

Бундан ташқари халқаро минимумлар ҳам мавжуд, Масалан: ИФЛАнинг ҳар бир кутубхонанинг дастлабки фонди 6000жилд қилиб белгиланган. Фонднинг миқдори шу жойда яшайдиган аҳолининг сонига ҳам боғлиқ. Беш минггача аҳолиси бўган жойда ҳар бир одамни китоб билан таъминлаш 2,5 жилд, 10 минггача -2,0,0, 20 минг- 1, 5, 20 мингдан ошган бўлса 1 жилд. Фонднинг оптимал айланиши-

3 марта, фонддан ҳужжатни чиқариб ташлаш-12% ёки бутлаш бюджети- дан 10%ни ташкил этиши мумкин. Агар фонд ҳар йили 3%га ошиб ошиб борса бу анча маъқул ҳисобланади.

**Кўрсаткичларни ҳисоблашнинг умумий усуллари**

Кутубхона ўз фонди билан китобхонлар талабини қанчалик бажараёт- ганини С. Бредфорд қонунига асосан ҳисоблаш мумкин. Агар китоб-хонларнинг ҳамма талабини ҳисобга олиб фонд йиғилса, у бир неча ўн марта ошиб кетади. Шунинг учун умумий китобхон сонидан 70%и талабига жавоб берувчи фонд маъқул деб ҳисобланади. Китобхоннинг 30% талаби эса бошқа кутубхоналар ҳисобидан қондирилади, яъни бун- да КАА ва ички китоб алмаштириш ҳисобга олинади.

Бредфорд қонуни бўйича фонднинг миқдорини аниқлашда хусусий усуллар ҳам қўлланилади. Кутубхона фондининг миқдорини (КФ), ку- тубхона хизмат қиладиган аҳолини китоб билан таъминлаш (КТ) ҳарфлари билан белгилаймиз.

К.Ф.дан фойдаланишни аниқлашда китоб бериш (КБ), китобнинг ўқилиши (КЎ), китобхонлар сони (КС) каби кўрдатгичлар муҳимдир. Бу кўрсатгичлар бир-бири билан чамбарчас боғлиқ. Кутубхона фон- дини кўпайтириш учун кутубхоначи китобхонлар сонини ошириши лозим, яъни КФ=КТ·КХ. Демак, формулага асосан тўла фонд бўлиши учун етарли китоб бўлиши ва етарли китобхон бўлиши лозим.

Кфопт =Ктопт ·Кхопт

Агар битта китобхон бир келишда 5 та китоб олиш ҳуқуқига эга бўлса, КТ – шу ўртача сонга тенг бўлади. Агар фондда ҳар бир китобхонга 5 тадан китоб тўғри келса, бунда янги аъзо бўлган китобхонларга китоб етишмаслиги мумкин. Шунинг учун фондда қўшимча китоб бўлиши керак. Одатда, ҳар бир китобхонга фондда ўртача 8 та китоб бўлиши лозим.

Лозим фонднинг юқори миқдорини (чегара) аниқлаётганда ҳар бир китоб ҳам китобхон томонидан доимо ўқилавермаслиги (айланмаслиги) ҳисобга олинади. Кутубхона фондининг асосини ташкил қилувчи баъзи китоблар: унча талаб қилинмайдиган қомус, кўп жилдли асарлар, бадиий қиймати пастроқ китоблар, эски, фонддан чиқарилмаган китоблар ўқилмасдан фондда ётаверади. Баъзи китоблар бир неча тилда олиниши ёки озчиликни ташкил қилувчи китобхон гуруҳлари учун олинадиган китоблар Ктни кўпайтириб юборади. Шуларни ҳисобга олганда етарли китоб билан таъминлаш, яъни КТ битта китобхонга 12 та китоб тўғри келиши тақозо қилади.

Шундай қилиб МКТ нинг ҳар бир филиалида бир китобхонга камида 8 та, кўпи билан 12 та китоб тўғри келиши мумкин, яъни

Кфопт = Ктопт· Кхопт = 8 ÷ 12Кх.

Шуни ҳам эсдан чиқармаслик лозимки, йирик кутубхонанинг ки-тобхони кўпроқ китоб танлаш имкониятига, кичик кутубхонанинг китобхони эса озроқ китоб танлаш имкониятига эга. Шунинг учун бу имкониятларни бараварлаштириш учун фонднинг лозим миқдорини аниқлаётганда китобхони кам бўлган кутубхона юқори юқори шкалани, китобхони кўп бўлган кутубхона эса қуйи шкалани танлаб олади.

Китобнинг ўқилиши китоб билан таъминлашга боғлиқ, агар ҳар бир китоб китобхон талабига мос бўлса, бунда китобхоннинг китоб ўқишига кетказган вақтини, ўқиш даражасини ҳам ҳисобга олиш лозим. Ўрта ҳисобда ҳар бир китобга 12 соат вақт ажратилади. Тахминан бир китобхон бир йилда ўрта ҳисобда 16-22 та китоб ўқийди.

Биз китоб айланишини (Ка=Кб:Кф) берилган китобларни фондга бўлиш билан аниқласак, китобнинг айланиши эса китоб билан таъминланиши ва унинг ўқилиши билан узвий боғлиқ. Демак китобнинг

Айланиши ушбу кўрсаткичлар билан боғлиқ экан:

КФ=КТ·КС

Бизда китобнинг ўртача ўқилиши аниқ, яъни 127-23 та бўлса, унда китоб айланишининг оптимал чегараларини аниқлаш мумкин. Модель-лаштиришда математик усул асос бўла олмайди, чунки китоб ўқилиши инсон психологияси, қобилияти ва эҳтиёжи билан боғлиқ. У бошқа усуллар билан биргаликда ишлаталганда анча қўл келади.

**Библиографик модель** кутубхона фондини библиографик қўлланмалар билан таққослаб, биринчидан, китобларнинг етмаётган нусхаларини олишни аниқлаб борса, иккинчидан, дублет ва профилга мос келмайдиган китобларни аниқлашга имкон беради. Идеал модель фонд таркибини мазмун жиҳатдан мақсадга мувофиқ бўлишини ва керакли китоблар олинишини таъминлайди. Бу модель оммавий кутубхоналарга мўлжалланган намунали каталогларда акс этади. Лекин улардаги китоб-лар тезда эскириб қолади ҳозир унинг ўрнига кутубхона фонди асосини акс эттирувчи китоблар рўйхатларини тузиш долзарб бўлиб қолди. Кутубхоналар баъзан фондни қайта тўлдириш учун дастлабки ва қайта тўлдириш картотекасини тузадилар. Бу ҳам идеал моделлаштиришга ёрдам беради.

Кутубхона фондининг ҳақиқий ҳолатини акс эттирувчи, яъни фонд- нинг реал модели кутубхонанинг каталоги ва картотекаси, инвентарь китоби ва жамлама китобда акс этади, у хоҳлаган китоб ҳақида маълумот беради.

Структурали модель кутубхона фондининг келажакда тузилиши ва ривожланиб бораётганини белгилаб берувчи ҳужжатдир. Бу ҳужжат кутубхонанинг фойдали ва сифатли ишлаш параметрларини (тематик, тип, хил ва нусха) аниқлаб беради.

Ушбу моделнинҳ хили 1893 йили Америкада пайдо бўлиб, намунали каталог сифатида маълум. У ўз ичига китоблар рўйхатини ва мавзусини олади. Айни чоғда структурали ва библиорафик моделнинг аралашмаси сифатида сифатида хилма-хил кутубхоналарга мўлжалланган эди. Кейин- чалик структурали модель ҳар хил тип ва хилдаги кутубхоналарда қўлланила бошлади. Ушбу модель фонд кўринишининг соддалашган хили бўлиб, ҳужжатларнинг типига қараб, алоҳида темалар бўйича нечта китоб олишни аниқлаб беради.

“Тематик –типологик” кутубхона фондининг кутубхона фондининг ривожланишини бир неча йил олдин аниқлаб, унинг умумий йўналиши ва китоб жамғариш сиёсатини белгилаб беради. Баъзан янгиликларга қараб у ўзгартириб борилади.

Дастлабки фонд

Қишлоқ АКМлари учун 2000

Шаҳар АКМлари учун 5000 жилд

Халқаро минимум:

ИФЛАнинг тавсияси билан ҳар бир кутубхонанинг дастлабки фонди 6000 жилд

Беш мингтагача аҳолиси бўлган жойда ҳар бир одамни китоб билан таъминлаш 2,5 жилд

Ўн мингтагача- 2,0 жилд

20минг – 1,5

20 мингдан ошган бўлса 1 жилд

Фонднинг оптимал айланиши – 3 марта

Фонддан ҳужжатни чиқариб ташлаш -12%

Бутлаш – бюджетдан 10%ни ташкил этиши мумкин

Фонд ҳар йили 3% ошиб борса маъқул ҳисобланади